CELEX: 32016R1058
Language: fi
Date: 2016-06-29 00:00:00
Title: Komission täytäntöönpanoasetus (EU) 2016/1058, annettu 29 päivänä kesäkuuta 2016, täytäntöönpanoasetuksessa (EU) 2016/826 avatun rasvattoman maitojauheen interventio-ostoja koskevan tarjouskilpailumenettelyn lopettamisesta

30.6.2016   
            
            
               FI
            
            
               Euroopan unionin virallinen lehti
            
            
               L 173/57
            
         KOMISSION TÄYTÄNTÖÖNPANOASETUS (EU) 2016/1058,
   annettu 29 päivänä kesäkuuta 2016,
   täytäntöönpanoasetuksessa (EU) 2016/826 avatun rasvattoman maitojauheen interventio-ostoja koskevan tarjouskilpailumenettelyn lopettamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä 16 päivänä joulukuuta 2013 annetun neuvoston asetuksen (EU) N:o 1370/2013 (1) ja erityisesti sen 3 artiklan 6 kohdan,
   sekä katsoo seuraavaa:
   
               (1)
            
            
               Komission täytäntöönpanoasetuksessa (EU) 2016/826 (2) avattiin tarjouskilpailumenettely rasvattoman maitojauheen ostamiseksi, koska asetuksen (EU) N:o 1370/2013 3 artiklan 1 kohdan c alakohdassa rasvattoman maitojauheen kiinteään hintaan tapahtuville interventio-ostoille vahvistettu 218 000 tonnin määrällinen rajoitus oli ylittynyt.
            
         
               (2)
            
            
               Asetuksen (EU) N:o 1370/2013 3 artiklan 1 kohdan toisessa alakohdassa, joka on lisätty neuvoston asetuksella (EU) 2016/1042 (3), rasvattoman maitojauheen kiinteään hintaan vuonna 2016 tapahtuviin interventio-ostoihin sovellettavia määrällisiä rajoituksia korotettiin 30 päivästä kesäkuuta 2016.
            
         
               (3)
            
            
               Sen vuoksi on tarpeen lopettaa täytäntöönpanoasetuksessa (EU) 2016/826 avattu tarjouskilpailumenettely ja jatkaa rasvattoman maitojauheen kiinteään hintaan tapahtuvia julkisia interventio-ostoja siihen asti, kun korotetut määrälliset rajoitukset on saavutettu.
            
         
               (4)
            
            
               Koska interventioelinten on pian tämän asetuksen julkaisemisen jälkeen ilmoitettava tarjoajille tarjouskilpailumenettelyn lopettamisesta, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,
            
         ON HYVÄKSYNYT TÄMÄN ASETUKSEN:
   1 artikla
   Tarjouskilpailumenettelyn lopettaminen
   Lopetetaan täytäntöönpanoasetuksessa (EU) 2016/826 avattu tarjouskilpailumenettely.
   2 artikla
   Voimaantulo
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä kesäkuuta 2016.
      
         
            Komission puolesta,
         
         
            puheenjohtajan nimissä
         
         Jerzy PLEWA
         
            Maatalouden ja maaseudun kehittämisen pääosaston pääjohtaja
         
      
   
   
      (1)  EUVL L 346, 20.12.2013, s. 12.
   
      (2)  Komission täytäntöönpanoasetus (EU) 2016/826, annettu 25 päivänä toukokuuta 2016, kiinteään hintaan tehtävien rasvattoman maitojauheen interventio-ostojen lopettamisesta 30 päivänä syyskuuta 2016 päättyvällä interventiojaksolla ja tarjouskilpailumenettelyn aloittamisesta (EUVL L 137, 26.5.2016, s. 19).
   
      (3)  Neuvoston asetus (EU) 2016/1042, annettu 24 päivänä kesäkuuta 2016, maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta rasvattoman maitojauheen ostoon sovellettavien määrällisen rajoituksen osalta (EUVL L 170, 29.6.2016, s. 1).